Tähän näkyyn on nyt totuttava. Hämeensiltaa lähes 90 vuotta vartioineet Pirkkalaisveistokset ovat poissa.

Näkymä Tampereen kansallismaisemaan on muuttunut. Marko Melto / Yle

Suomen Neito, Eränkävijä, Veronkantaja ja Kauppias irrotettiin jalustoistaan ja siirrettiin öisessä operaatiossa.

Hämeensillan patsaiden evakkoretki kestää kaksi vuotta. Marko Melto / Yle

Vaativa öinen operaatio

Tampereen kaupunki ei kertonut siirron ajankohtaa etukäteen julkisuuteen. Paikalle ei toivottu ylimääräistä yleisöä urakan vaativuuden vuoksi. Veistokset ovat 4,5 metriä korkeita ja painavat tuhansia kiloja.

Veistosten siirron syynä on raitiotien rakentaminen. Kai Pohjanen / Yle

Ensimmäisenä hinausauton kyytiin nousi Suomen neito.

Suomen neito oli siirto-operaation ensimmäinen kohde. Kai Pohjanen / Yle

Kuvanveistäjä Wäinö Aaltosen veistokset ovat säilössä seuraavat kaksi vuotta Tampereen museoiden kokoelmakeskuksessa Tampereen Ruskossa.

Siirron syynä on raitiotien rakentaminen Tampereelle. Hämeensilta rakennetaan uudelleen entisen kopioksi, ja veistokset palautetaan paikoilleen rakennustöiden valmistuttua.